Exqrch/javanese-Komodo-pixelgpt huggingface dataset:
Ferdinad de Lesseps inggih punika salah satunggaling insinyur Prancis ingkang sampun dangu manggèn ing Mesir ingkang ageng jasanipun amargi saged mbikak malih terusan kuna ingkang namanipun Terusan Zues ing tanggal 17 November 1869
Ferdinand de Lesseps sampun dangu nyinaoni sujarah transportasi lan "rute" perdhagangan antawisipun Mesir Kuno kaliyan laladan-laladan kidul
Sadèrèngipun, kapal-kapal Éropah ingkang saking Mesir lan badhé menyang Asia, kedah mubengi Afrika rumiyin
Prekawis punika cetha sanget mbetahaken tenaga lan prabéya ingkang boten sakedhik, pramila wonten sawatawis tiyang ingkang nglampahi "rute" wau
Raja-raja Mesir ugi nglampahi kados makaten sadèrèngipun terusan Zues punika dipunyasa
Terusan Zues dipunbika déning Lesseps mawi ngothongaken rumiyin kapal-kapal ingkang mbeta piranti-piranti liwat ara-ara antawisipun Laut Tengah lan Laut Merah
Ferdinand de Lesseps dipunpuja minangka pahlawan déning bangsa Éropah amargi jasanipun ingkang saged mbikak malih Terusan Zues
Pamaréntah Perancis ugi nganugrahi Lesseps mawi jasa kahormatan paling inggil, lajeng ngangkat panjenenganipun minangka anggota "Académie Française"
Ferdinand de Lesseps nglampahi pagesangan ingkang mulya lan raharja mawi asma ageng 12 taun dangunipun
Nanging, nalikanipun yuswanipun 73 taun, panjenenganipun dipunutus supados mandhgani pambangunan Terusan Panama
Sasampunipun 10 taun ngasta ing "proyèk" punika, pranyta boten saged rampung kamangka sampun ndamel 22.000 tiyang tilar donya lan ugi babagan béya ingkang boten sakedhik
Taun 1888, proyèk Terusan Panama ingkang dipunpandhégani déning Lesseps dipunnyatakaken boten kasil
De Lesseps lajeng dipunsèrèt dhumateng pengadilan amargi dinuga sampun nylèwèngaken dana "proyèk" lan lajeng dipunukum kunjara ngantos 5 taun
Sédanipun Ferdinand de Lesseps
Ferdinand de Lesseps dados tiyang ingkang boten gumregah lan tansah sedhih sasampunipun diukum amargi dinuga nylèwèngaken dana proyèk Terusan Panama
Lesseps nglampahi sisa gesangipun 6 taun ing kursi kesèt
Sedaya gumregah gesangipun ical lan ugi ngalami gangguan "mental"
Wonten satunggal prekawis malih ingkang nggegirisi, inggih punika Lesseps namung kersa maos ariwarta ingkang terbit sadèrèngipuntaun 1888, tain nalika proyèk Terusan Panama dipunendhegaken
Prekawis punika dipunlampahi ngantos panjenenganipun séda ing tanggal 7 Dhésèmber 1894.
Sainte-Chapelle La Sainte-Chapelle (],"Chapel Kudus") iku sawijining patilasan karajan medieval Gothic kapel, kang dumunung ana ing saubengé Palais de la Cité, Île de la Cité ing punjer jantung kutha Paris, Prancis
Madeg ing punjer taun 1.239 SM ditahbisake ing tanggal 26 April 1248, Sainte-Chapelle misuwur dipandegani déning panjenengané Rayonnant ing "periode" Gothic arsitèktur.
Louis XVII saka Perancis Louis XVII (1785-1795) ya iku anak kapindho saka Louis XVI lan Marie Antoinette, lan dikenal minangka jeneng "dauphin ilang" amarga kabar babagan uripé nyebar amba sawisé Révolusi
Nalika Révolusi Prancis, Pangéran Louis dikunjarakaké bebarengan karo wong tuwané
Minangka anak barep kang isih urip, dhèwèké diangkat minangka Raja Prancis nalika 28 Januari 1793 déning pakliké ya iku Louis-Stanislas-Xavier, kang déwéan sajeroning pengasingan ing Hamm, cepaké Dortmund, Jerman
Pratélan mau ora duwé kekuasaan amarga Prancis wektu iku wujud salah sijiné republik
Nanging wektu Prancis lan Éropah nampa Louis-Stanislas-Xavier minangka Louis XVIII saka Prancis nalika taun 1815, pawèwèhan angkané nuduhaké diakuiné hak-hak Louis XVII
Nalika kulawarga kraton dikunjara, Louis XVII dipisahaké saka ibuné lan lan sadulur-seduluré taun 1793 kanggo ngindari upaya pambébasan kang dilakokaké pendhukung kraton
Dhèwèké mati nalika Juni 1795 ing kunjara
Sacara resmi dhèwèké dilaporaké mati akibat lelara kang saiki dikenal minangka "tuberkulosa"
Jumbuh karo tradisi kraton, jantungé ditokaké déning dhokter lan diawètaké sajeroning alkohol
Awaké dikubur sajeroning pasaréan umum
Sawisé matiné Louis XVII akèh wong kang ngaku minangka Louis Charles nanging ora ana kang pernah bisa dibuktèkaké
Nalika taun 2000 dianakaké tès DNA kanti gunakaké jantung Louis, conto rambut saka Marie Antoinette, adiné Johanna Maria Gabriela lan Maria Josepha, ibuné Maria Theresa, lan DNA saka 2 keturunan kang isih urip Maria Theresa, Ratu Anne saka Rumania lan adiné, Pangéran André de Bourbon Parme
Tès DNA kang dilakokaké ya iku yèn DNA "mitokondria" lan hasilé mbuktèkaké yèn jantung iku bener-bener duwén Louis XVII
Jantung Louis saiki mapan ana ing salah sijiné guci pérak ing Saint-Denis Baslique cepaké Paris, ing ngendi para Raja Prancis dikubur, kalebu wong tuwané Louis XVII, Raja Louis XVI lan Marie Antoinette
Misteri Matiné Louis XVII
Sakwéné pirang-pirang taun akèh laporan lan téyori babagan Raja Louis XVII (Pangéran Louis-Charles), bocah enom saka Raja Louis XVI lan Ratu Marie Antoinette saka Prancis
Jantung kang entes waé ditès diyakini déning pira-pira pawongan yèn iku duwéné raja enom Louis XVII, kang DNA-né wis diuji lan saiki akèh kang percaya yèn Louis mati ing kunjara
Nanging awak kang dianggep Louis mau luwih tuwa lan luwih dhuwur katimbang Louis kang sebeneré
Sebagiyan wong ana sing percaya yèn Louis suwéné ana ing kunjara digantèni déning pawongan liya lan jantung kang ditès DNA-né iku duwéné seduluré ya iku Pangéran Louis-Joseph (1781-1789) kang mati nalika isih bocah lan umuré nembé 7 taun
Ya iku pawongan tukang gawé jam lan arloji saka Jerman kang nganti matiné kekeh ngaku minangka Pangéran Louis-Charles (Louis XVII)
Naundorff ya iku saka 30 wong kang ngaku miangka Louis XVII
Pangéran Louis-Charles, anak saka Louis XVI lan Marie Antoinette saka Prancis, dikunjara suwéné Rèvolusi Prancis lan diyakini wis mati ing kunjara
Nanging, ana pira-pira kabar "simpatisan" monarki duwé semangat yèn Dauphin enom ora ana ing kunjara, ateges dhèwèké ana ing salah sijiné papan panggonan kang dirahasiakaké
Naundorff ngaku-ngaku yèn dhèwèké ya iku Pangéran lan nganggep mayité digantikaké déning mayit bocah enom kang budheg uga bisu, uga yèn dhèwèké wis diumpetaké ing salah sijiné papan panggoan kang rahasia ya iku Menara Kuil nganti dhèwèké bisa lumayu saka panggonan iku
Naundorff uga ngaku-ngaku yèn dhèwèké banjur direbut manèh déning wadyabala Napoleon lan disimpen ing pira-pira "dungeons" ing sekabèhané Éropah, nganti akhiré lumayu nalika pertengahan umur 20an
Ucul saka kasunyatan yèn Naundorff ora bisa ngomong Basa Prancis kanti apik, dhèwèké kasil ngeyakinaké mantan anggota pengadilan Louis XVI yèn dhèwèké ya iku Dauphin
Naundorff kayané ngerti sekabèhané babagan kang ngenani pribadhiné saka pengadilan kraton
Nanging Putri Marie-Thérèse, adhiné Pangéran Louis, ora ngakoni Naundorff.
Dhèwèké pernah ndeleng foto-foto wong kang ngapusi iki, lan Putri Marie ngrasa yèn tukang apus iki ora ana padhané karo adhiné lan nolak kanggo ndeleng Naundorff
Sanajan dhèwèké pernah ndeleng wong kang ngaku-ngaku liyané, kang ora diwakili déning mantan anggota pengadilan kraton
Nalika 1836, Naundorff nggugat Marie Thérèse kanggo prabotan kang dinuga duwéné
Kosok waliké, kepulisian Raja Louis-Philippe malah nyekel dhèwèké, njaluk sekabèhané dokumèné lan "deportasi" marang Inggris
Naundorff mati nalika taun 1845, ing Delft, Walanda
Wililiam lair nalika taun 1787, dhèwèké digedhèkaké ing Indian Mohawk lan sekolah ana ing sekolah "Misionaris"
Sawisé sekolah ana kono William diangkat dadi "misionaris" Protèstan
Kanti kepinterané dhèwèké bisa ditampa déning masarakat Indian nalika awal abad kaping 19
Nalika tanggal 3 Maret 1823, Wiliams nikahi bocah wadon Prancis kang umuré lagi 14 taun ya iku Madeline Marie Jordan
Nalika jaman enomé William nggolèk cara supaya bisa dadi Kaisar, banjur William ngaku-ngaku yèn dhèwèké ya iku anak saka Louis XVI lan Marie Antoinette kang ilang
Sanajan kanca-kancané nganggep iki pinemu williams kang salah nanging pira-pira bangsawan Éropah percaya yèn William minangka pewaris kraton Prancis
William mati nalika taun 1858.
Charles Aznavour Charles Aznavour (Armèni: Շառլ Ազնավուր; lahirmati|Paris|22|5|1924 - 1/10/2018) ya iku penyanyi legendaris Armenia-Prancis, ngarangkep salah sijining aktor lan panyipta lagu
Sasuwéné karir, Aznavour wés mbintangi 60 judhul filem, nulis punjul 1.000 lagu (kalebu 150 lagu sing basané Inggris, 100 lagu basa Italia, 70 lagu basa Italia, lan 50 lagu basa Jerman), lan rekamané payu punjul 100 yuta biji
Profesi minangka penyanyi lumaku bebarengan karo kariré ing babagan filem
Ing antarané peran Aznavour sing kerep diéling akèhé wong ya iku minangka Édouard Saroyan ing filem "Tirez sur le pianiste" (sutradara François Truffaut, 1960)
Panjenengané mèlu peran minangka peran pendukung ing filem The Tin Drum (1979) sing éntuk penghargaan Academy Award 1980 kanggo kategori Film Asing Paling Apik
Ing taun 2002, Aznavour mèlu mbintangi filem "Ararat" minangka sutradara ya iku Edward Saroyan
Dilahiraké minangka Shahnour Vaghinagh Aznavourian, wong tuwané ya iku imigran asal Armenia, Michael and Knar Aznavourian Panjenengané sing kapisan mèlu pentas nanggo jeneng panggung "Aznavour" nalika isih umur 9 taun